UPUTE ZA IZRADU *POWER POINT* PREZENTACIJE

S obzirom na to da se nalazimo u nastavi na daljinu, izuzeta je sastavnica izlaganja, odnosno prezentiranja prezentacije. Međutim, dodana je medijska komponenta prezentacije, što znači da je poželjno da uložite trud u grafičko oblikovanje prezentacije, kao i u upotrebu animacija. Imate zaista beskrajne mogućnosti s kojima se možete igrati.

Isto tako, ako želite, možete i snimiti svoju prezentaciju i poslati je u obliku videozapisa. Za to imate mogućnost u samom programu, ali to je zaista za one koji žele više. Ako ne snimite prezentaciju, to vam neće smanjiti ocjenu.

Prezentacija mora izgledati ovako:

* najmanje deset, a najviše petnaest slajdova (jedan od njih mora biti naslovnica, a jedan završni slajd s popisom literature)
* na sredini naslovnog slajda treba pisati ime i prezime učenika, razred, škola, datum i naziv teme, a na dnu stranice ime i prezime nastavnice i školska godina
* ne smije biti više od pet natuknica po slajdu
* natuknice moraju biti jasne i sažete
* tijekom prezentacije treba poštovati isti stil pisanja
* najmanja veličina fonta mora biti 28
* valja koristiti dobre kontrastne boje (voditi računa da sve bude čitko i vidljivo)

Prezentacija mora imati:

* UVOD: u kojem se kratko obrazlaže glavna radnja rada, izbor teme
* RAZRADBU TEME
* SAŽETAK (predzadnji slajd)
* POPIS IZVORA (zadnji slajd)

|  |  |  |  |  |
| --- | --- | --- | --- | --- |
|  | **OPIS UČENIČKOG POSTIGNUĆA I OCJENE** | | | |
| dovoljan (2) | dobar (3) | vrlo dobar (4) | odličan (5) |
| sastavnice/elementi |
| **izgled prezentacije** | bez vizualnih osobitosti  sadržaji su nasumično postavljeni  nedostaju slike  neurednost  greške u pravopisu | pojedini dijelovi prezentacije su prazni, a pojedini pretrpani  nedostaju slike ili tekst  slova su nečitljiva s veće udaljenosti | prezentacija je uredna, ali ne privlači pozornost  na pojedinom slajdu ima previše teksta  slova bi trebala biti veća  trebalo bi bolje istaknuti naslov rada | snažan vizualni dojam  odličan omjer teksta i slika  očita je kreativnost pri izradi prezentacije  dobra je veličina slova |
| **sastavnice prezentacije** | većina sadržaja se ne odnosi na temu  sadržaj je neprimjeren uzrastu i predznanju  sadržaji su preuzeti iz neprovjerenih izvora  ne razlikuju se glavni i sporedni sadržaji | sadržaji nisu dobro odabrani (prejednostavni ili presloženi)  učenik ne razumije pojedine pojmove  logički slijed prezentacije postoji, ali bez uvodnog dijela i zaključka | pojedini sadržaji nisu primjereni uzrastu učenika, ali većina dobro opisuje temu  sadržaji imaju logički slijed, samo neki odlomci sadrže previše teksta | odabrani sadržaji odlično opisuju temu  sadržaji su prilagođeni uzrastu i predznanju učenika i preuzeti su iz provjerenih izvora  sadržaji su složeni logičkim slijedom u obliku odlomaka  natuknice su pravilno korištene |
| **medijska sastavnica** | učenik nije napravio prezentaciju kao cjelinu, prezentacija nije dovršena, nema nikakvih medijskih elemenata | učenik je napravio prezentaciju, no nedostaje medijska sastavnica | učenik pokazuje manju nesigurnost u snalaženju s medijskih sastavnica | učenik pokazuje izrazitu kreativnost i odlično poznavanje medijskih sastavnica |